सुकेत-निमाणा रोड से आज हटेंगे फैक्ट्री संचालकों के कब्जे
रामगंजमंडी| शहरके समीप सुकेत रोड से निमाणा तक बनने वाले मिसिंग लिंक रोड में बाधा बने अतिक्रमणों को बुधवार से हटाया जाएगा। इसका मंगलवार को अधिकारियों और कोटा स्टोन स्माल स्केल इंडस्ट्रीज एसोसिएशन (केएसएसएसआईए) पदाधिकारियों ने जायजा लिया। साथ ही व्यापारियों को अतिक्रमण हटाने के लिए समझाइश भी की। सुकेत रोड से निमाणा रोड को जोड़ने वाले मार्ग पर वन विभाग के अड़ंगे के कारण लंबेे समय से कुछ हिस्से में सड़क नहीं बन पा रही है। बारिश में यहां स्थिति बदहाल हो जाती है। इस समस्या के निजात के लिए थोड़ी दूरी पर स्थित पारसा माता चौराहा से निमाणा रोड तक कच्चे रास्ते के स्थान पर सीसी रोड बनाने का निर्णय लिया गया था, ताकि वैकल्पिक रास्ता मिल सके।
यह रास्ता तो पुराना है, लेकिन अतिक्रमण के चलते सिकुड़ गया है। रास्ते के दोनों ओर कोटा स्टोन फैक्ट्री वालों ने अस्थाई दीवारें कर रखी हैं। इससे 68 लाख रुपए की लागत से बनने वाले सीसी रोड में बाधा रही है। इस पर मंगलवार को पीडब्ल्यूडी के एक्सईएन केएल मीणा, जेईएन सत्यनारायण मीणा, केएसएसएसआईए के उपाध्यक्ष दिनेश डपकरा, सचिव अकलेश मेड़तवाल आदि ने मौका देखा। जिन व्यापारियों के अतिक्रमण रास्ते में रहे हैं, उनसे हटाने के लिए समझाइश की। इस पर अधिकांश व्यापारियों ने सहमति दे दी। बुधवार से यहां पर अतिक्रमण हटाने का काम शुरू हाे जाएगा। इससे सीसी रोड बनाने में आसानी होगी।
hin_Deva hin_Deva hin_Deva